open-index/open-wikipedia-markdown huggingface dataset:
Käkisalmen piiri

**Käkisalmen piiri** eli *Priozerskin piiri* () on paikallinen itsehallintoalue Leningradin alueella Venäjän federaatiossa Laatokan länsipuolella Karjalankannaksella. Piirin pinta-ala on 3 597,5 neliökilometriä, ja asukkaita oli vuoden 2024 alussa 56 730 (noin 58 500, 2010). Piirin hallinnollinen keskus on Käkisalmen kaupunki (18 529 as. 2024), joka sijaitsee 142 kilometriä Pietarista pohjoiseen.

## Kuntajako
Käkisalmen piiri käsittää nykyään  kaksi kaupunkikuntaa ja 12 maalaiskuntaa.

### Kaupunkikunnat
*Käkisalmi – Priozersk  (Приозерск), 18&nbsp;529 as. vuonna 2024
*Kaarlahti – Kuznetšnoje (Кузнечное), 3&nbsp;866 as.

### Maalaiskunnat

*Sakkola – Gromovo (Громово),  2&nbsp;153 as. 
*Punnus – Krasnoozjornoje (Красноозёрное), 1&nbsp;048 as.
*Norsjoki – Larionovo (Ларионово), 2&nbsp;662 as.
*Räisälä – Melnikovo (Мельниково), 2&nbsp;272 as.
*Valkjärvi – Mitšurinskoje (Мичуринское), 1&nbsp;782 as. 
*Petäjärvi – Petrovskoje  (Петровское), 1&nbsp;941 as.

*Kuninkaanristi – Romaški (Ромашки), 6&nbsp;513 as. 
*Rautu – Sosnovo (Сосново), 8&nbsp;137 as.
*Metsäpirtti – Zaporožskoje  (Запорожское), 2&nbsp;767 as.
*Pyhäjärvi – Plodovoje (Плодовое), 2&nbsp;744 as.
*Mäkrälä – Razdolje (Раздолье), 1&nbsp;595 as.
*Kaukola – Sevastjanovo (Севастьяново), 721 as.

## Teollisuus
Käkisalmen piirissä on puunjalostus- ja rakennusteollisuutta sekä huonekalutehtaita.

## Maatalous
Karjankasvatusta ja turkistarhausta.

## Historia
Käkisalmen piiri muodostettiin vuonna 1940, sen jälkeen kun Suomi oli luovuttanut alueen Neuvostoliitolle talvisodan päättäneessä Moskovan rauhassa. Käkisalmen piiri muodostettiin pääasiassa Käkisalmen kihlakunnan alueesta, josta siihen tuli kuulumaan Metsäpirtin, Sakkolan, Pyhäjärven, Vuokselan, Räisälän ja Kaukolan kuntien alueet sekä Käkisalmen maalaiskunta ja Käkisalmen kaupunki. Näiden lisäksi piirin tuli pääpiirteissään kuulumaan Rajajoen kihlakunnan pohjoisosassa sijainneet Raudun ja Valkjärven kunnat sekä osia Jääsken kihlakuntaan kuuluneista Vuoksenrannan ja Kirvun kunnista. Neuvostoliitossa Suomen kuntajakoa ei säilytetty, vaan alueelle perustettiin kyläneuvostoalueita, jotka olivat kooltaan jonkin verran suomalaiskuntia pienempiä. Käkisalmen piiri tuli osaksi Karjalais-Suomalaista neuvostotasavaltaa. Suomi valloitti alueen takaisin seuraavana vuonna, mutta vetäytyi alueelta vuonna 1944 Moskovan välirauhansopimuksen ehtojen mukaisesti. Lopullisesti maiden välinen aluemuutos vahvistettiin Pariisissa vuonna 1947. 

Vuonna 1948 Käkisalmen piiri siirrettiin Karjalais-Suomalaisesta neuvostotasavallasta Leningradin alueeseen kuuluvaksi ja samalla alueen suomalaisnimistö korvattiin venäläisillä uudisnimillä. Alueen suomalaisväestö oli siirtynyt supistuneen Suomen alueelle jo vuonna 1940 ja uudelleen 1944. Neuvostoliitto asutti alueen pääasiassa slaavilaisella väestöllä. Vuonna 2006 toimitettiin kunnallishallinnollinen uudistus, jolloin kyläneuvostoalueet korvattiin kunnilla.

## Katso myös
*Käkisalmen lääni
*Käkisalmen maalaiskunta

## Lähteet

## Aiheesta muualla

* Приозерский муниципальный район . Käkisalmen piiri Leningradin alueen sivuilla.
Sierattala

**Sierattala** () on kaupunki ja kaupunkikunta Leningradin alueen Seuloskoin piirissä Venäjällä. Se sijaitsee aivan Pietarin kaupungin pohjoispuolella Parkalan kautta kulkevan Viipurin maantien A122 varrella. Pietarin läheisyyden takia kaupunki on kasvanut viime vuosina, vuoden 2010 väestönlaskennassa tämän esikaupungin asukasluku oli 47&nbsp;854.

Kaupunki on saanut alkunsa samannimisen inkerinsuomalaisen kylän paikalle vuonna 1936 perustetusta varuskunnasta. Vielä muutama vuosi sitten 70 % asukkaista on sotilaita ja heidän perheenjäseniään. Kaupunginoikeudet Sierattala sai vuonna 1998. Keskustan ja varuskuntien lisäksi siihen kuuluu erillinen Alosaaren () taajama, jota ympäröivät laajat puutarha-alueet. 

Kaupungin päämies on Nikolai Gaidaš, kaupunginhallituksen päämies Juri Hodko.

## Teollisuus

Sierattalassa toimii puunjalostustehdas *Sertolovski promkombinat* ja talotehdas.

## Lähteet

## Aiheesta muualla

*Kunnan sivusto 
* Sierattalan Leningradin alueen kulttuuri -tietosanakirjassa  
* Sierattalan kaupunki Leningradin alueen sivustolla
Elijärven kaivosrata

**Elijärven kaivosrata** tai pelkästään **Elijärven rata** on Suomen rataverkon osuus Lautiosaaren erkanemisvaihteelta Elijärven kaivokselle Keminmaalla. Tämän tavaraliikenneradan pituus on noin 7,5 kilometriä ja suurin nopeus on 50&nbsp;km/h.

## Liikenne

Rataosan liikenne muodostui yksinomaan Elijärven kaivoksen ja Tornion terästehtaiden välisestä kromimalmin kuljetuksista. Liikennettä hoidettiin vaihtokoreilla varustetuilla vaunuilla, joista vaihtokorit siirrettiin tehtaalla kuorma-autoilla oikeaan paikkaan käsittelyä varten.

Liikenne päättyi vuoden 2005 lopussa, sillä VR Cargo (nykyään VR Transpoint) hävisi tarjouskilpailun malmikuljetuksista kuorma-autoyrittäjälle. Tämän vuoksi rataosalla ei ole lainkaan junaliikennettä vuosina 2006–2010. VR oli suunnitellut ottavansa uuden, raskaampien akselipainojen malmivaunun käyttöön Elijärven kaivosradalla 2006.

Rataosan säännöllinen kunnossapito lopetettiin 3. kesäkuuta 2007, koska radalla ei ole toistaiseksi liikennettä. Rataa ei pureta eikä Laurilan ja Kemin asemien välillä sijaitsevaa Lautiosaaren erkanemisvaihdetta poisteta. Erkanemisvaihteen pölkytys uusittiin kesällä 2007. Elijärventien tasoristeyksestä on purettu kiskotus vuonna 2008 ja rata on poikki kyseisestä kohdasta.

## Lähteet
Syötteen kansallispuisto

**Syötteen kansallispuisto** on perustettu vuonna 2000, ja se sijaitsee Pudasjärven kaupungin sekä Posion ja Taivalkosken kuntien alueella. Pinta-alaltaan kansallispuisto on 303&nbsp;km².

Puisto muodostuu neljästä erillisestä alueesta: Syötteestä, Maaselästä, Latva-Korte-Kärppävaarasta ja Salmitunturista. Puisto on pohjoispohjalaisen suomaaston ja koillismaalaisen vaaramaiseman raja-alueella. Puisto on saanut nimensä sen vieressä olevan Suomen eteläisimmän tunturin Ison-Syötteen mukaan.

Maisemiltaan ja luontotyypeiltään kansallispuiston alue on moni-ilmeinen. Kansallispuistossa on vaaroja ja niiden rinteillä olevia soita, aapasoita, kirveenkäymättömiä kuusikkoja ja aarnimetsiä, puron varsien tiheitä kasvustoja. Kansallispuisto sijaitsee poronhoitoalueella, ja poronhoito ja siihen liittyvä talous näkyy sen luonnonmaisemassa kuten myös vanhan metsätalouden jäljet. Näistä kaikista on esittely Syötteen luontokeskuksessa.

Syötteen kansallispuistossa on merkittyjä päivä-, retkeily- ja vaellusreittejä yhteensä 122 kilometriä. Pärjänjoen melontareitti on 22 kilometriä pitkä. Syöte on erityisesti maastopyöräilijöiden suosiossa. Puistossa olevat pyöräilyreitit ovat pituudeltaan 19–54 kilometriä.

## Lähteet

## Aiheesta muualla

*Luontoon.fi: Syötteen kansallispuisto
Pokrova

**Pokrova** eli **[[Jumalanäiti|Jumalanäidin]] [[Neitsyt Maria]]n suojelusjuhla** (, ) on yksi ortodoksisessa kirkossa Jumalansynnyttäjän, Neitsyt Marian muistolle vietettävistä juhlapäivistä. Sitä vietetään aina lokakuun 1. päivänä, alun perin juliaanisen kalenterin mukaan. Tämän vuoksi päivä on nykyisin Venäjällä ja muualla itä-Euroopassa gregoriaanisen kalenterin mukaan 14. päivä lokakuuta. Kreikan ortodoksisessa kirkossa sitä juhlitaan Óchi-päivänä, 28. lokakuuta.

Pokrova tulee slaavilaisesta pokrov-sanasta (, ) joka tarkoittaa niin peitettä, suojaa, huntua tai huivia kuin suojelustakin. Nimen alkuperä on yhteydessä kertomukseen Konstantinopolin ihmeellisestä pelastumisesta saraseenien hyökkäykseltä vuonna 903 keisari Leo Viisaan hallitusaikana.

Etelä-Suomessa on kaksi Pokrova-nimistä ortodoksista yhteisöä: Kirkkonummen Jorvaksessa on luostarityyppinen yhteisö Pokrovan veljestö, ja Helsingissä toimii noin 350-jäseninen Ortodoksinen Pokrovan seurakunta, jonka kirkko on Munkkiniemessä. Lappeenrannan Linnoituksessa sijaitsee ortodoksinen Pokrovan kirkko.

Ukrainassa sikäläinen pokrovan päivä (14. lokakuuta) on 1999 julistettu myös Ukrainan kasakoiden päiväksi () sekä 2014 Ukrainan puolustajan päiväksi.

## Lähteet

## Aiheesta muualla
Baltian rautatieasema (Pietari)

**Baltian rautatieasema** () on vilkas  lähiliikenteen rautatieasema Pietarissa. Asema sijaitsee kaupungin ydinkeskustan lounaisosissa, 2 kilometriä Vitebskin asemasta ja 4 kilometriä Moskovan asemasta lounaaseen.

## Historiaa

Asemarakennus rakennettiin 1855–1857 arkkitehti Aleksandr Krakaun  piirustusten mukaisesti. Se palveli alun perin Pietarin ja Pietarhovin välisen radan liikennettä, ja sen nimenä oli Pietarhovin asema (*Petergofski vokzal*). Junaliikenne Pietarhoviin alkoi 21. heinäkuuta 1857. Nykyisen nimensä asema sai rautatieyhteyden rakentamisen edettyä Baltian alueelle. Vuonna 1872 voitiin liikennöidä Tallinnaan asti. 

## Rakennus
Asemarakennuksen kummassakin päässä on kaksikerroksinen siipirakennus, joista vasemmalla puolella oleva oli varattu keisarillisen perheen käyttöön. Laiturialue on katettu lasikatoksella. Asemarakennus peruskorjattiin 1932–1933, jolloin kupukaton alla olleet raiteet poistettiin, sivusisäänkäynnit suljettiin ja pääsisäänkäynti avattiin kolmiholvisten kaari-ikkunoiden paikalle. Vuonna 1955 asemarakennuksen vasempaan siipeen rakennettiin Baltijskaja-metroaseman maanpäälliset tilat.

## Liikenne

Nimestään huolimatta Baltian asema on vuodesta 1933 alkaen ollut ainoastaan Pietarin lähiliikenteen käytössä. Nykyään se on Pietarin toiseksi vilkkain lähiliikenteen asema Suomen aseman jälkeen ja yksi koko Venäjän vilkkaimmista asemista. Vuosittainen matkustajamäärä yltää 25 miljoonaan.

Pietarin metrolinjan 1 asema *Baltijskaja* sijaitsee aseman yhteydessä.

## Lähteet

## Aiheesta muualla
* Pietarin Baltian asemasta   (vokzalinfo.ru)
* Kaavio Pietarin Baltian asemalta lähtevien lähijunien asemista/ reittikartta 
* Reittikaavio Baltian aseman lähijunien reiteistä  (on-line.spb.ru)
* Venäjän rautatiet: Pietarin Baltian asemalle liikennöivät lähijunat - vaihda päiväys halutuksi  (pass.rzd.ru)
* Paikallisjunia Pietarin Baltian asemalta   (electrichki.spb.ru)
* Paikallisjunien lähtöajat Baltian asemalta  (vokzalinfo.ru)
* Pietarin alueen rataverkon kartta ja interaktiivinen kuvagalleria rataosuuksia klikkaamalla   (railwayz.info)
A. Mörö

**A. Mörö Oy** (*Arvo Mörö Oy*) oli Oulun seudulla toiminut seutuliikenteen liikennöitsijä, joka oli T. Makkonen Oy tytäryhtiö. Yrityksen perustaja Arvo Mörö kuului jatkosodan aikana päämajan kaukopartiomiehiin ja suoritti useita partiomatkoja Neuvostoliittoon. Toimistaan Mörö nimitettiin Mannerheim-ristin ritariksi nro 87.

Vuonna 1997 A. Mörö Oy:ssä työskenteli 45 henkilöä, sillä oli 25 linja-autoa ja yhtiön liikevaihto oli 14 miljoonaa markkaa. Yhtiön toimitusjohtajana oli Jukka-Pekka Rajala. Yhtiöllä oli linjoja Oulusta Kajaaniin, Kiiminkiin, Muhokselle ja Kestilään. Lisäksi yhtiö hoiti Oulun kaupunki- ja seutuliikennettä Koskilinjojen ja V. Alamäen kanssa.

Yli 75 vuoden toiminnan jälkeen A. Mörön tunnukset katosivat Oulun katukuvasta Koskilinjat Oy:n ostettua A. Mörön koko osakekannan vuoden 2007 alussa. Kauppa oli osa suurempaa järjestelyä, jossa Kuopion Liikenne osti T. Makkosen linja-auto- ja autokoulutoiminnan.

## Liikenne
Yrityskauppojen myötä Koskilinjat jatkoi A.Mörön vanhojen linjojen liikennöintiä:
* linja 61: Muhos–(Oulujoen eteläpuolta)–Oulu–(Oulujoen pohjoispuolta)–Muhos
* linja 66: Oulu–Oulunsalo–Hailuoto
* Muhoksen koululaisliikenne

Linja 62 Kiiminki-Ylikiiminki siirtyi Suorsan Liikenteelle ja linja 63 Oulu-Sanginjoki-Ylikiiminki Revon Turistiliikenteelle 11.8.2011 alkaen. Kummatkin ovat A.Mörön entisiä linjoja, joita ajoi ajoi kevääseen 2011 asti Koskilinjat.

Mörön liikennöimiä vanhoja linjoja:
* Linja 60 Oulu-Pikkarala-Muhos
* Linja 61 Oulu-Päivärinne-Muhos
* Oulu-Vaala

## Lähteet

## Aiheesta muualla
* Koskilinjat Oy
* A.Mörön kalusto myyntihetkellä
Viismauste

**Viismauste** on viiden eri mausteen sekoitus. Seoksissa käytettävät mausteet vaihtelevat kulttuurialueittain ja keittiöittäin. Viismausteet ovat yleisiä Itä-Aasian keittiöissä. Mausteseosten hinta vaihtelee käytettävien mausteiden mukaan.

## Viismaustesekoituksia
**Kiinalainen viismauste**
:tähtianis, kaneli, fenkoli, neilikka, sechuanin pippuri
Suomumustesieni

**Suomumustesieni** (*Coprinus comatus*, aikaisemmin "suomuinen mustesieni") on mustesieniin kuuluva, nuorena hyvä ruokasieni.

## Tuntomerkit
Suomumustesieni on keskikokoinen helttasieni. Lakki on 2-6 cm leveä ja 5-15 cm korkea, aluksi munamainen, sen jälkeen tasapaksu lieriö, myöhemmin kellomainen ja lopulta reunoilta repeilevä ja mustemaiseksi nesteeksi hajoava. Lakin yläpinta on pohjaväriltään valkea ja kookkaiden, vaaleanruskeiden tai hieman punertavien suomujen peittämä. Heltat ovat hyvin tiheät, ohuet, nuorena harmaanvalkoiset, vanhemmiten hieman punertavat ja sulavat lopulta mustemaiseksi itiömassaksi. Aivan vanhana jalan nokkaan jää vain riekaleisen lakin laki. Sienen 10-15 cm pitkä jalka on valkoinen ja solakka, mutta muuten kiiltävän sileä. Jalassa on kalvomainen, helposti irtoava rengas. Myös jalka irtoaa helposti lakista. Malto on valkoista, pehmeää, haurasta ja hyvin ohutta. Tuoksu ja maku ovat mietoja.

## Kasvuaika ja -paikka
Suomumustesienet kasvavat etenkin piha- ja puistonurmilla, puutarhoissa, kaatopaikoilla ja joutomailla heinäkuusta marraskuulle. Ne kasvavat tyypillisesti tiheinä ryhminä ravinteikkassa multamaassa asutuksen lähellä, mutta on huomioitava, että suomumustesieni kerää herkästi ympäristömyrkkyjä, kuten lyijyä ja kadmiumia. Suomumustesieni on yleinen lähes koko Suomessa Lappia lukuun ottamatta, Etelä-Suomessa se on hyvin yleinen.

## Käyttö ravinnoksi
Suomumustesieni on hyvä, joidenkin lähteiden mukaan jopa herkullinen ruokasieni niin kauan kuin heltat ovat vielä valkoiset. Se soveltuu hyvin ruoanlaittoon sen parsamaisten ominaisuuksien takia. Suomumustesieni on kypsennettävä välittömästi poimimisen jälkeen, koska se sulaa nopeasti mustemaiseksi itiömassaksi jääkaapissakin. Toisin kuin monet muut mustesienilajit, esimerkiksi harmaamustesieni, suomumustesieni ei sisällä kopriinia, joka aiheuttaa alkoholin kanssa antabusreaktion.

## Lähteet

## Aiheesta muualla
* Laji.fi: Suomumustesieni (''Coprinus comatus'')
* iNaturalist: Suomumustesieni (''Coprinus comatus'')
* Pinkka, Lajituntemuksen oppimisympäristö: Suomumustesieni (''Coprinus comatus'')
* LuontoPortti: Suomumustesieni  (''Coprinus comatus'')
* Luonnossa.org: Suomumustesieni 
* Yle: Suomumustesieni kerää itseensä ympäristömyrkkyjä
* UniProt: Taxonomy - ''Coprinus comatus''
Juvénal Habyarimana

**Juvénal Habyarimana** (8. maaliskuuta 1937 &ndash; 6. huhtikuuta 1994) oli Ruandan presidentti vuonna 1973 tapahtuneen sotilasvallankaappauksen jälkeen aina vuoteen 1994 asti, jolloin hän kuoli lentokoneen maahansyöksyssä, joka laukaisi Ruandan kansanmurhan.

## Elämäkerta

Habyarimana syntyi yläluokkaiseen hutuperheeseen. Hän opiskeli lääketiedettä ennen kuin lähti sotilasuralle. Hän valmistui kadettikoulusta 1961, ylennettiin maavoimien päälliköksi 1963 ja hallitukseen puolustusministeriksi 1965.

5. heinäkuuta 1973 Ruandan armeija kaappasi vallan ja nimitti maahan sotilashallituksen, jonka johtoon tuolloin maan puolustusministerinä toiminut kenraali Juvénal Habyarimana nousi. Sotilastuomioistuin tuomitsi Habyarimanan serkun, presidentti Grégoire Kayibandan ja seitsemän hallituksen ministeriä kuolemaan. Habyarimanasta tuli Ruandan uusi presidentti. Vallankaappauksen toisena vuosipäivänä Habyarimana ilmoitti, että maahan oli perustettu uusi puolue, johon jokaisen ruandalaisen tuli liittyä: Kansallinen vallankumousliike kehityksen puolesta (MRND). Puolueen tarkoituksena oli "alueellisen ja etnisen vihamielisyyden poistaminen sekä maaseudun kehitys".  

Kahdenkymmenen hallintovuotensa aikana Habyarimana suosi voimakkaasti omaa etnistä ryhmäänsä hutuja ja erityisesti Ruandan pohjoisosan merkittäviä hutujohtajia. Hänen valtansa takuumiehinä olivat Pohjois-Ruandan hutusukujen mahtimiehet, osaksi Habyarimanan vaimon Agathe Kazingan kautta, joka oli yhden merkittävimmän suvun jäsen. Tätä pohjoisruandalaisten mahtimiesten joukkoa kutsuttiin *Akazuksi*, eli "pieneksi huoneeksi".

6. huhtikuuta 1994 Habyarimanan Dassault Falcon 50 -lentokone oli laskeutumassa Kigalin lentokentälle hänen palatessaan Tansaniasta kokouksesta, johon oli osallistunut joukko naapurimaiden päämiehiä, kun tuntemattomasta paikasta ammuttu ranskalainen MILAN-ohjus osui presidentin koneeseen. Seuranneessa räjähdyksessä kone tuhoutui täydellisesti ja kaikki matkustajat kuolivat, mukaan lukien Burundin hutu-presidentti Cyprien Ntaryamira. Ruandan yleisradion Radio Rwanda ja yksityinen  Radio Télévision Libre des Mille Collines syytti presidentin salamurhasta seuraavana aamuna Ruandan isänmaallista rintamaa ja YK:n UNAMIR-rauhanturvaaja joukkoja. *Akazu* ja hutujärjestöt aloittivat pitkään suunnitellun järjestelmällisen kansanmurhan toteutuksen.

## Lähteet
Nile

**Nile** on yhdysvaltalainen death metal -yhtye Greenvillestä, Etelä-Carolinasta. Sen sanoitukset käsittelevät muinaisen Egyptin mystiikkaa, historiaa, uskontoa ja taidetta. Nile perustettiin vuonna 1993. Yhtyeen nimi tulee Egyptin halki virtaavasta Niilijoesta ().

## Historia
Nile perustettiin Greenvillessä vuonna 1993. Perustajajäseniä ovat Karl Sanders (kitara ja laulu), Chief Spires (basso ja laulu), ja Pete Hammoura (rummut). Debyyttialbumi *[[Festivals of Atonement]]* -EP julkaistiin vuonna 1995.

Nilen musiikin on pääosin kirjoittanut yhtyeen perustanut kitaristi Karl Sanders, joka oli arabialaisen musiikin ystävä ja teki sitä itsekin. Se koostuu perinteisestä ja teknisestä death metalista Lähi-idän musiikilla varustettuna. Mukana on myös egyptiläisiä soittimia. Kappaleet ovat yleensä erittäin nopeita ja musiikillisesti monimutkaisia. 

Sanoitukset perustuvat Sandersin kiinnostukseen egyptologiaa kohtaan. Esimerkiksi melkein jokaisen levyn kansivihkosessa on Sandersin kirjoittamat pitkät viestit, mistä hän on saanut kyseiseen kappaleen innoituksen. Muutaman kappaleen inspiraatio on lähtenyt myös H. P. Lovecraftin teksteistä.

Vuonna 2007 julkaistiin yhtyeen viides levy, *[[Ithyphallic]]*, joka ylsi Suomen virallisella albumilistalla 13. sijalle.

*[[Those Whom the Gods Detest]]* julkaistiin marraskuussa 2009.

Seitsemäs studioalbumi, *[[At the Gate of Sethu]]*, julkaistiin vuonna 2012. Albumin toinen kappale, ”The Fiends Who Come to Steal the Magick of the Deceased”, julkaistiin toukokuun 25. päivänä. Levyn julkaisupäivämäärät olivat 29. kesäkuuta Euroopassa ja heinäkuun 3. Pohjois-Amerikassa.

Yhtye on esiintynyt vuosina 2008 ja 2010 Tuska-festivaaleilla Helsingissä. Vuonna 2011 yhtye esiintyi Helsingin Nosturissa ja Tampereen Klubilla. Yhtye on esiintynyt myös Jyväskylän Lutakossa.

Heinäkuussa 2022 yhtye ilmoitti, että basisti-laulaja Brad Parris eroaa yhtyeestä.

## Jäsenet

* Karl Sanders – laulu, kitara, kosketinsoittimet, egyptiläiset soittimet (1993–)
* Brian Kingsland – laulu, kitara (2017–)
* George Kollias – rummut (2004–)

;Entiset jäsenet
* Dallas Toler-Wade – kitara, laulu (1996–2017)
* Todd Ellis – basso, laulu (2012–2015)
* Chris Lollis – basso, laulu (2010–2012)
* Jon Vesano – basso, laulu (2000–2005)
* Chief Spires – basso, laulu (1993–2001)
* Pete Hammoura – rummut, laulu (1993–2000)
* Tony Laureano – rummut (2000–2004)
* Derek Roddy – rummut (2000)
* John Ellers – kitara (1996–1997)
* Joe Payne – basso, laulu (2005–2007)
* Brad Parris – basso, laulu (2015–2022)

## Diskografia
;Studioalbumit
* 
* 
* 
* 
* 
* 
* 
* 
* 
* 

**EP:t**
* 
* 
* 

;Kokoelma-albumit
* 
* 

;Demot
* 
* 

;Splitit
* 

;Singlet
* 
* 

## Lähteet

## Aiheesta muualla
* Relapse Records -levy-yhtiön sivusto
Kim Lönnholm

**Kim Lasse Lönnholm** (s. 4. lokakuuta 1961 Helsinki) on suomalainen muusikko. Hänet tunnetaan muun muassa Broadcast-yhtyeen laulusolistina Edu Kettusen kanssa sekä sooloartistina. Lönnholm on vieraillut myös muun muassa Kirkan levyillä. Hän on myös vieraillut parissa Kummeli-jaksossa. Kim otti osaa Suomen Euroviisukarsintoihin 1989 kappaleella ”Minä olen muistanut” ja sijoittui seitsemänneksi. ”Minä olen muistanut” oli vuoden 1989 soitetuin kappale ja samanniminen albumi myi tuplaplatinaa. Myös Lönnholmin toinen albumi *Minulla on koti*, joka julkaistiin seuraavana vuonna, menestyi hyvin. Tämän jälkeen hänen uransa kuitenkin hiipui vähitellen ja myöhemmin hänen ääntään on voinut kuulla lähinnä muiden artistien taustakuoroissa. 

Lisäksi Kim Lönnholm on tehnyt mainosmusiikkia ja esiintynyt Jore Marjarannan kanssa.

## Diskografia
* *[[Minä olen muistanut (Kim Lönnholmin albumi)|Minä olen muistanut]]* (1989)
* *[[Minulla on koti]]* (1990)
* *[[Collections (Kim Lönnholm)|Collections]]* (2008) (kokoelma)

## Lähteet

## Aiheesta muualla
* 
* 
* Kim Lönnholm ''Discogs''-sivustolla
Esa Kaartamo

**Esa Juhani Kaartamo** (28. elokuuta 1961 Helsinki – 18. elokuuta 2018 Tampere) oli suomalainen muusikko, tuottaja ja lauluntekijä, joka tunnettiin muun muassa Broadcast-yhtyeen kitaristina ja sooloartistina. Vuodesta 2002 kuolemaansa asti Kaartamo oli myös Hoedown-yhtyeen jäsen.

Kaartamo sai 17. elokuuta 2018 sairauskohtauksen soundcheckissä ennen Broadcast-yhtyeen esiintymistä Raikku rokkaa ja rakastaa -festivaaleilla Kangasalla ja kuoli aivoverenvuotoon Tampereen yliopistollisessa sairaalassa. Hän oli kärsinyt synnynnäisestä aivojen verisuonten pullistumasta. Kaartamo on haudattu Kellonummen hautausmaalle Espooseen.

## Säveltäjänä

Kaartamo sävelsi kappaleita omien yhtyeidensä lisäksi useille suomalaisille artisteille ja yhtyeille, muun muassa Mikko Kuustoselle, Pepe Ahlqvist H.A.R.P.:lle (mm. ”Back to the river”), Riki Sorsalle (mm. ”Kellot ja peilit”), Susanna Haavistolle, Arcadiolle, Kim Lönnholmille, Kirkalle (mm. ”Kahden hullun matka”), Seija Simolalle, J. Karjalaiselle (”Mies jolle ei tapahdu mitään” yhdessä J. Karjalaisen kanssa, sai Vuoden sävellys -Emman vuonna 1992), Ari Klemille, Aki Louhelalle, Kisulle ja Sakari Kuosmaselle.

## Tuottajana
Kaartamo oli tuottamassa monia suomalaisia levyjä. Näitä ovat muun muassa:

* Riki Sorsa: *[[Kellot ja peilit]]* (1984, Suomen ensimmäinen CD:nä julkaistu albumi)
*Yuri Antonov: Yuri (1986 Polarvox)
* Kata: *[[Your Love]]* (1989, salanimellä E. Fisherman)
* Kim Lönnholm: *[[Minä olen muistanut (Kim Lönnholmin albumi)|Minä olen muistanut]]* (1989) ja *[[Minulla on koti]]* (1990)
* Pepe Ahlqvist H.A.R.P.: *[[Pepe Ahlqvist H.A.R.P. (albumi)|Pepe Ahlqvist H.A.R.P.]]* (1989), *[[On The Ground]]* (1990) ja *[[Hard Time]]* (1991)
* Mikko Kuustonen: *[[Musta jalokivi]]* (1991), *[[Abrakadabra (albumi)|Abrakadabra]]* ‎(1992), *[[Valon valtakunta]]* (1994), *[[Atlantis (Mikko Kuustosen albumi)|Atlantis]]* (2000) ja *[[Hietaniemi (albumi)|Hietaniemi]]* (2007)
* Arto Tamminen: *[[Kadonneen saaren laulukirja]]* (1994)
* Aki Sirkesalo: *[[Mielenrauhaa]]* (1995) ja *[[Aika (albumi)|Aika]]* (1996)
* Neon 2: *[[Viides vuodenaika]]* (1995)
* Garbo: *[[Miehuuskoe (albumi)|Miehuuskoe]]* (1995)
* Tommi Läntinen: *[[Maalla, merellä ja ilmassa!]]* (1995) ja *[[Punainen graniitti]]* (1997)
* Aki Louhela: *[[Sydämen reunalla]]* (2000)
* Jukka Kuoppamäki: *[[Suuret tunteet]]* (2007)

## Julkaisut
**Broadcast**
* 
* 
* 
* 
* 
* 
* 

**Soolotuotanto**
* 
* 
* 
* 

**Kaartamo Kettunen Kuustonen**
* 
* 

**Hoedown**
* 
* 

**Muut**
* Sakari Kuosmanen: 
* Instinct: 
* Tokela & Hoedown: 

## Lähteet

## Aiheesta muualla
* 
* Esa Kaartamon muistokirjoitus Helsingin Sanomissa
* 
* 
*
Grégoire Kayibanda

**Grégoire Kayibanda** (1. toukokuuta 1924 Tare, Ruanda-Urundi– 15. joulukuuta 1976) oli Ruandan presidentti.

Kayibanda syntyi Taressa, Ruandan eteläosassa. Hän johti Ruandan itsenäistymisliikettä ja oli mukana Ruandan itsenäistymisen yhteydessä tapahtuneen tutsi-kuningaskunnan lakkauttamiseen. Hän perusti PARMEHUTU-puolueen  (*Parti du Mouvement de l'Emancipation Hutu*), joka nousi valtaan maan itsenäistyttyä.

Kayibanda valittiin maan presidentiksi vuonna 1962 ja toimi virassa aina heinäkuulle 1973 asti, jolloin hänet syrjäytti sotilasvallankaappauksessa pohjoisruandalaisista mahtisuvuista koostunut ryhmittymä, jonka keulahahmona toimi kenraali Juvénal Habyarimana. 

Syrjäytetty Kayibanda määrättiin kotiarestiin ja tuomittiin kuolemaan, mutta armahdettiin. Hän kuoli vuonna 1976, ja hänen maineensa palautettiin 1979.

## Lähteet
Baltian rautatieasema

**Baltian rautatieasema** voi tarkoittaa ainakin seuraavia rautatieasemia:

* Baltian rautatieasema (Балтийский вокзал), rautatieasema Hatsinassa
* Baltian rautatieasema (Балтийский вокзал), rautatieasema Pietarissa
* Baltian rautatieasema (Balti jaam), rautatieasema Tallinnassa.
24 (täsmennyssivu)

**24** voi tarkoittaa:

*24, luku
*vuosi 24 tai 24 eaa.
**[[24 (televisiosarja)|24]]*, televisiosarja
**[[24: The Game]]*, televisiosarjaan pohjautuva videopeli
*”24”, kappale Jemin albumilla *[[Finally Woken]]*
Allghoi Khorkhoi

**Allghoi khorkhoi** (, ***olgoï-khorkhoï***) eli **kuolemankäärme** on tappajamato, joka paikallisten tarujen mukaan elää Gobin autiomaassa, Etelä-Mongoliassa. Mongolian aikaisempi kommunistihallinto piti maan suljettuna tutkimusretkikunnilta ja kielsi taruolentona pitämänsä tappajamadon etsimisen. Madon nimi tarkoittaa suolimatoa. 

Ensimmäinen englanninkielinen maininta madosta on eläintieteilijä Roy Chapman Andrewsin vuonna 1926 julkaistussa kirjassa * On the Trail of Ancient Man*, joka sisältää havaintoja hänen laajasta tieteellisestä tutkimusretkestään Mongoliaan. Ensimmäinen väitetty havainto on 1920-luvulta, jonka jälkeen on tullut useita satoja havaintokertomuksia. Eläintä kuvaillaan puolitoistametriseksi ja puna- ja tummatäpläiseksi. Sen kummassakin päässä on lonkeroita, mutta siltä puuttuvat ilmeisesti sekä silmät että suu. 

Olento oleilee suurimman osan ajasta aavikon hiekassa, mutta kuuman kauden koittaessa se saattaa nousta maanpinnalle. Väitetään, että ihmisen tai eläimen tullessa kohdalle mato ponkaisee hiekasta ja tappaa tämän. Väitetään myös, että allghoi khorkhoi on mieltynyt ihmislihan makuun, mutta pystyy kukistamaan autiomaan suurimmankin eläimen, kamelin. Mato väijyy usein lähellä ihmisten telttamajoja eli jurttia. Erityisesti sitä houkuttaa keltainen väri. Tarina kertoo pojasta, joka leikki keltaisella lelulaatikolla kotijurtan vieressä. Tappajamato hiipi laatikkoon, ja kun poika kosketti sitä, se tappoi hänet. Pojan vanhemmat seurasivat käärmemäisiä jälkiä hiekassa ruumiin luota, mutta saivat myös surmansa, eikä heidän ruumiitaan koskaan löydetty. Allghoi khorkhoin tappamistavasta ollaan erimielisiä. Joidenkin mielestä sillä on myrkkyä ja sähkölataus ruumiissaan, toiset sanovat sen ruiskuttavan keltaista, tappavaa happoa.

Aavikko- ja aroalueelta Dalanzadgadin seudulta on myös otettu kuvia eläimistä, joiden kuolinsyystä ei ole tietoa. Eläintieteilijät eivät kuitenkaan usko, että voi olla olemassa mato, joka ei kuivu aavikon kuumuudessa ja toisaalta palellu öiden kylmyydessä. He uskovat, että kyseessä voisi olla Afrikassa tavattavien kobralajien kaltainen käärme, joka pystyy sylkemään myrkkyä monen metrin päähän. Monet hiekassa elävät käärmeet ovat pienisuisia ja -silmäisiä, joten ne voivat äkkiä katsottuna näyttää suuttomilta ja silmättömiltä. On kuitenkin epätodennäköistä, että käärme pystyisi antamaan sähköiskuja hiekan alta.

## Lähteet

* Tieteen Kuvalehti 13/1997, s. 63: artikkeli *Mongolian kuolemankäärme*

### Viitteet
Bill Irwin

**Bill Irwin** (s. 11. huhtikuuta 1950, Santa Monica) on yhdysvaltalainen näyttelijä ja klovni. Irwin aloitti uransa vaudeville-esiintyjänä ja esiintyi useissa sirkuksissa 1970-luvulla. Hän on näytellyt myös  useissa televisiosarjoissa. Irwin voitti Tony-palkinnon roolistaan *[[Kuka pelkää Virginia Woolfia?]]* -näytelmässä Broadwayllä. Hänet tunnetaan myös Mr. Noodlen roolista palkitussa lastensarjassa *[[Seesamtie]]*. Vuosina 2008–2011 Irwin näytteli yhdeksän jakson verran *[[C.S.I.]]*-rikossarjassa sarjamurhaaja Nate Haskellia. Hän näytteli tohtori Buck Tierneytä sairaaladraamassa *[[Monday Mornings]]*. Vuonna 2017 Irwin näytteli Cary Loudermilkia FX:n ja Marvelin televisiosarjassa *[[Legion (televisiosarja)|Legion]]*.

Bill Irwin sai oppiarvon Oberlin Collegesta vuonna 1973. Vuonna 1975 hän oli perustamassa Pickle Family Circusta San Franciscoon. Hän lähti tästä sirkuksesta vuonna 1979.

## Lähteet

## Aiheesta muualla
* 
*
Dollin perhe

**Dollin perhe** oli neljän lyhytkasvuisen sisaruksen muodostama sirkusryhmä, joka esiintyi 1920–1950-luvuilla Yhdysvalloissa.

Dollin eli Schneiderin perhe oli alun perin kotoisin Saksasta. Bert W. Earles toi heidät Yhdysvaltoihin, jossa he esiintyivät monissa sirkuksissa. Perheen muut jäsenet Gracie ja Tiny muuttivat Harryn ja Daisyn luokse Yhdysvaltoihin 1920-luvulla. Dollit esiintyivät useissa elokuvissa. Harry ja Daisy olivat pääosissa elokuvassa *[[Freaks – kummajaiset]]* (1932), jossa he esittivät pariskuntaa. Kaikki neljä sisarusta olivat mukana elokuvassa *[[Ihmemaa Oz (vuoden 1939 elokuva)|Ihmemaa Oz]]* (1939). Daisy teki viimeisen roolinsa elokuvassa *[[Suuri maailmansirkus]]* (1952).

Dollin perheen jäsenet olivat:
***Harry** (oik. *Kurt Fritz Schneider*, 3. huhtikuuta 1902 – 4. toukokuuta 1985) 
***Daisy** (oik. *Hilda Emma Schneider*, 29. huhtikuuta 1907 – 15. maaliskuuta 1980) 
***Gracie** (oik. *Frieda A. Schneider*, 12. maaliskuuta 1899 – 8. marraskuuta 1970) 
***Tiny** (oik. *Elly Annie Schneider*, 23. heinäkuuta 1914 – 6. syyskuuta 2004)

## Lähteet
Liiteri

**Liiteri** eli vaja on lämmittämätön varastorakennus. Liiteri on yleensä puusta rakennettu ja siinä varastoidaan esim. polttopuita, työkaluja tai pihanhoitovälineitä.
Emmett Kelly

**Emmett Leo Kelly** (9. joulukuuta 1898 Sedan, Kansas – 28. maaliskuuta 1979 Sarasota, Florida) oli yhdysvaltalainen sirkusklovni. Hänet tunnetaan erityisesti surumielisestä ”Weary Willie” -hahmostaan, joka perustui lama-ajan kulkureihin.

Aluksi Kelly työskenteli trapetsitaiteilijana ja aloitti päätoimisen klovnin uran vasta vuonna 1931. Vuosina 1942–1956 hän esiintyi Ringlingin veljesten, Barnumin ja Baileyn sirkuksessa. Hän esiintyi myös useissa Broadway-tuotannoissa ja elokuvissa.

Kelly kuoli sydänkohtaukseen 80-vuotiaana kotonaan Floridan Sarasotassa.

## Aiheesta muualla
*
Jaardi

**Jaardi** (engl. *yard*, lyhenne *yd*) on perinteinen brittiläinen pituuden mittayksikkö.

:1 jaardi = 3 jalkaa = 36 tuumaa = 0,9144 metriä

Jaardi on alkujaan tarkoittanut yhden askeleen pituutta, mutta sittemmin sille on annettu tarkka arvo; kolme jalkaa. Ennen mittayksikköjen vakiintumista erilaiset epätarkat ihmisen ulottuvuuksiin tai muihin arkipäiväisiin ilmiöihin perustuvat yksiköt olivat yleisiä.
Jaardia käytetään edelleen hyvin yleisesti erilaisten määrälaskentojen, kuten kangasmenekin yhteydessä.

Esimerkiksi jalkapallomaalin leveys on 8 jaardia eli 7,32 metriä.

## Lähteet
Jan Peter Balkenende

**Jan Peter Balkenende** (s. 7. toukokuuta 1956) on hollantilainen poliitikko ja entinen Kristillisdemokraattisen puolueen (CDA) johtaja. Balkenende oli Alankomaiden pääministerinä vuosina 2002–2010.

## Elämäkerta
Balkenende opiskeli Amsterdamin Vrije Universiteitilla lakia ja historiaa ja työskenteli myöhemmin yliopiston professorina. Hänen ensimmäisessä hallituksessaan olivat kristillisdemokraattien lisäksi liberaali VVD sekä populistinen LPF eli Pim Fortuynin lista. Ennenaikaisissa vaaleissa tammikuussa 2003 Balkenende sai jatkaa pääministerinä ja muodosti toisen hallituksensa. Hallituskoalition pienin puolue Demokraatit 66 kuitenkin lähti hallituksesta kesäkuussa 2006 menetettyään luottamuksensa liberaalien pakolaisministeri Rita Verdonkin toimintaan Ayaan Hirsi Alin tapauksessa. Balkenende jätti tämän jälkeen eroanomuksensa 30. kesäkuuta. Hallituksen ero hyväksyttiin, minkä jälkeen Balkenende sai tehtäväkseen muodostaa uuden hallituksen. Balkenenden III hallitus astui virkaansa 7. heinäkuuta 2006. 

Balkenenden kolmannesta hallituksesta tuli väliaikainen, sillä kesän hallituskriisin jälkeen hän määräsi parlamenttivaalit pidettäviksi ennenaikaisesti. Marraskuussa 2006 pidettyjen vaalien jälkeen alkaneet hallitusneuvottelut kestivät kolme kuukautta. Lopulta kristillisdemokraattinen CDA muodosti hallituksen aiemmin oppositiossa olleen työväenpuolueen (PvdA) sekä kristillisen unionin (CU) kanssa, ja Jan Peter Balkenende jatkoi pääministerinä. Balkenenden neljäs hallitus astui virkaansa 22. helmikuuta 2007. Hallitus kaatui 20. helmikuuta 2010, kun se ei päässyt sopimukseen Afganistanissa olevien alankomaalaisten joukkojen kohtalosta.

## Lähteet

## Aiheesta muualla
Grock

**Grock** (oik. **Karl Adrien Wettach**, 10. tammikuuta 1880 Loveresse, Sveitsi &ndash; 14. heinäkuuta 1959 Imperia, Italia) oli sveitsiläinen sirkusklovni, joka huvitti pianon ja viulun kanssa.

Karl Adrien Wettach syntyi kellosepän poikana. Wettach opiskeli sirkuskouluissa ja esiintyi toisen kuuluisan klovnin Brickin kanssa. Wettach vaihtoi nimensä Grockiin vuonna 1903. Yhdessä Brickin kanssa he esiintyivät mm. Ranskassa, Pohjois-Afrikassa ja Etelä-Amerikassa.  Brickin mentyä naimisiin, Grock ystävystyi toisen klovnin, Antoneten (oikealta nimeltään Umberto Guillaume) kanssa. Grock loi uransa 1910- 1930-luvuilla. Hänen viimeinen esityksensä oli 30. lokakuuta vuonna 1954 Hampurissa, jolloin hän oli 74-vuotias. 

Grock kirjoitti monta kirjaa, joihin lukeutuu myös hänen elämäkertansa, joka ilmestyi vuonna 1956 saksaksi. Alkuperäisteoksen nimi on *Memoiren des Königs der Clowns* (suom. *Grock, Klovnien kuningas*). Grock eli viimeiset päivänsä rakentamassaan linnassaan Italian Rivieralla.
Paul Fratellini

**Paul Fratellini** (1877 Catania, Sisilia, Italia – 1940 Perreux, Ranska) oli sirkusklovni. Hän oli Fratellinin perheen jäsen.  Hänen veljensä olivat François Fratellini ja Albert Fratellini.

## Lähteet
François Fratellini

**François Fratellini** (1879–1951 Pariisi, Ranska) oli sirkusklovni ja Fratellinin perheen jäsen. Hänen veljensä olivat Paul Fratellini ja Albert Fratellini.

## Lähteet
Albert Fratellini

**Albert Fratellini** (1886 Moskova, Venäjä – 1961 Epinay, Ranska) oli sirkusklovni. Hän oli kuuluisan Fratellinin perheen jäsen. Hänen veljensä olivat François ja  Paul Fratellini.

## Lähteet
Suomen Talvisota 1939–1940

**Suomen Talvisota 1939–1940** oli vuosina 1969–1970 toiminut suomalainen underground-rockyhtye ja performanssiryhmä. Sen keskeisiä perustajahahmoja olivat turkulaiset runoilijat Jarkko Laine ja Markku Into sekä somerolainen muusikko M. A. Numminen. Yhtyeen tunnetuin kappale on ”Kekkonen-rock”. Ryhmä teki myös *Aamurusko*-nimistä sanomalehteä sekä radio-ohjelmaa *Maanalaista menoa*, jota varten osa yhtyeen musiikista alun perin tehtiin.

## Diskografia
* *[[Nuoren Voiman Liitto 3/1969]] musiikkiantologia* (EP, jonka A-puolella Suomen Talvisodalta viisi kappaletta) 
* *[[Underground-Rock]]* (1970, uudelleenjulkaistu CD:nä vuosina 1989 ja 2004)

## Kokoonpano
* Jarkko Laine (Lauri Kenttä)
* Markku Into (Taannehtiva Seuralainen)
* Rauli "Pole" Ojanen (Erik af Venusberg)
* Rauli "Badding" Somerjoki (G.A. Johanssonin Perikunta, V. Esine)
* Timo Aarniala (kuvataiteilija)
* Peter Widén
*M. A. Numminen (salanimillä Oriveden kenkätehdas, Väline E., Ruotsin Kuningas, La Kamarado)

### Levyllä mukana
* Tarmo Manni (Kosminen Nauraja)
* Antero Jakoila
* Ronnie Österberg
* Paroni Paakkunainen
* Heikki Kasari
* Tommi Parko
* Pentti Aho
* Arto "Mamba" Koskinen
* Kicke Bergholm
* Matti Bergström
* Matti Oiling
* Raikka Rautarinne
* Meri Vennamo

## Aiheesta muualla
* Yhtyeen diskografia
* http://www.phinnweb.org/early/suomen_talvisota/
* Yle Elävä arkisto: Suomen Talvisota toi maanalaisen menon radioon
Suomen Talvisota

**Suomen Talvisota** tarkoittaa seuraavia asioita:
* Talvisota, vuosina 1939-1940 Suomen ja Neuvostoliiton käymää sotaa.
* Suomen Talvisota 1939–1940, vuosina 1969-1970 toiminutta suomalaista rock-yhtyettä.
Dagobah

**Dagobah** on fiktiivinen planeetta *[[Tähtien sota]]* -elokuvasarjan viidennessä osassa *[[Imperiumin vastaisku]]*. Dagobah on ulkokehän planeetta Dagobahin järjestelmässä. Kaukainen kartoittamaton ja asumaton soiden ja metsien planeetta, joka palveli Jedineuvoston jäsenen, tunnettu nimellä Yoda, suojapaikkana maanpaon aikana. Dagobah ei muutoin omaa mainittavampia älyllisiä elämänmuotoja.

Jedimestari Yoda pakeni Dagobahiin elokuvassa *[[Star Wars: Episodi III – Sithin kosto| Sithin kosto]]*, mutta planeettaa saati kyseistä kohtausta ei elokuvassa näytetty. Yoda pakeni planeetalle maanpakoon, koska juuri muodostettu hirmuvalta  Galaktinen Imperiumi oli tuhonnut aikaisemman Vanhan Tasavallan kloonisotien päätteeksi. Obi-Wan Kenobia ja Yodaa lukuun ottamatta lähes kaikki muut tunnetut jediritarit salamurhattiin. Dagobah oli sopiva paikka piiloutua Galaktiselta Imperiumilta, syrjäisestä sijainnista johtuen planeetta oli lähes tuntematon ja kartoittamaton, eikä siellä ollut tunnettua älyllistä elämää, teknologiasta puhumattakaan. 
Yodan varsinainen syy valita Dagobah piilopaikakseen oli kuitenkin se, että planeetalla oli voimakas Voiman pimeän puolen vaikutus, joka peitti Yodan läsnäolon Voiman pimeän puolen käyttäjiltä.

Dagobah on elinkelpoinen planeetta. Planeetan ilmakehä on valtaosin paksun sumukerroksen ja pilvien peitossa. Planeetan pinta koostuu lähes yksinomaan rämeiköistä, joista, pienistä järvistä ja usvaisista soista. Aluskasvillisuus on vähäistä, mutta mangrovepuita muistuttavissa puissa on kiemuraisia juuria, taipuneita runkoja, joissa oksat alkavat korkealta. Koko planeetta on käytännössä yhtä rämeistä suota. Kaupunkeja eikä rakennuksia ei ole. Eläimistöä on kuitenkin runsaasti, enimmäkseen vedessä eläviä sekä lentäviä suurpetoja ja maalla eläviä niveljalkaisia. Dagobahissa ei tiettävästi ole muita älyllisiä olentoja kuin Yoda.

## Lähteet
Jukka Härmälä

**Jukka Sakari Härmälä** (s. 15. lokakuuta 1946 Helsinki) on entinen Stora Enso Oyj:n toimitusjohtaja, vuorineuvos ja yksi Suomen talouselämän keskeisistä vaikuttajista. 

## Elämäkerta
Härmälä valmistui ekonomiksi Helsingin kauppakorkeakoulusta 1969. Hän toimi Enso-Gutzeitin palveluksessa 1970–1984 mm. talousjohtajana ja sahaliiketoiminnasta vastaavana varatoimitusjohtajana. KOP:n varatoimitusjohtajana Härmälä toimi vuosina 1984–1988, josta siirtyi takaisin Enson palvelukseen vuonna 1988.

Jukka Härmälä jätti Stora Enson toimitusjohtajan tehtävät yhtiökokouksen jälkeen maaliskuussa 2007. Ennakkospekulaatioissa Härmälän seuraajana pidettiin yleisesti Stora Enson hienopaperidivisioonan johtaja Pekka Laaksosta, mutta Stora Enson uudeksi toimitusjohtajaksi valittiin Jouko Karvinen. Laaksonen puolestaan valittiin Valion toimitusjohtajaksi. Karvisen valinnassa Stora Enson hallituksen puheenjohtaja Claes Dahlbäck korosti hänen kykyään parantaa yhtiön kannattavuutta. Härmälä jatkoi Stora Enson palveluksessa elokuuhun 2007, jolloin hän jäi eläkkeelle. 

Härmälä oli Stora Enson toimitusjohtajana myös Suomen suurimpia palkansaajia.  Syyskuussa 2007 suomalaisessa lehdistössä kritisoitiin suuresti Jukka Härmälän johtamista, koska Stora Enson epäonnistunut Amerikan valloitus johti viiden miljardin euron tappioon. 

Härmälä toimii lisäksi muun muassa seuraavissa tehtävissä:
* Delta Motor Group Oy hallituksen puheenjohtaja (2014-edelleen)

*Finnlinesin hallituksen varapuheenjohtaja 
*Metsäteollisuus ry:n hallituksen jäsen (29.3.2007 saakka)
*Outokumpu Oyj:n hallituksen jäsen
*Keskinäinen työeläkevakuutusyhtiö Varman hallintoneuvoston varapuheenjohtaja
*Elinkeinoelämän keskusliiton edustajiston jäsen
*Elinkeinoelämän tutkimuslaitoksen hallituksen jäsen
*Elinkeinoelämän valtuuskunnan hallituksen jäsen
*Helsingin kauppakorkeakoulun tukisäätiön valtuuskunnan jäsen
*Aalto yliopiston kauppatieteiden ylioppilaat - KY ry:n kunniavaltuuskunnan puheenjohtaja
*CapMan Oyj:n senior advisor 

Härmälä on naimisissa ekonomi Marjatta Härmälän kanssa ja heillä on  kolme lasta. Härmälä harrastaa hiihtoa, tennistä, metsästystä ja kalastusta. Jukka Härmälä nauttii Suomen suurinta eläkettä. Eläkkeellä olevan Härmälän kuukausiansio oli vuonna 2010 62&nbsp;089 euroa.

## Kritiikki
Jukka Härmälän työhistoriaan sisältyy Consolidated Papers -yhtiön osto vuonna 2000. Se oli yksi Suomen taloushistorian suurimmista ja epäonnistuneimmista yrityskaupoista. Yhtiön ostohinta vuonna 2000 oli 5 mrd. € ja myyntihinta v. 2007 NewPage-paperiyhtiölle 1,8 mrd. €. DI-työ (2010) arvioi tappioiksi 2-2,7 mrd. €.

## Lähteet
C. J. Ramone

**C. J. Ramone** (oik. **Christopher Joseph Ward**, s. 8. lokakuuta 1965) oli Ramones-yhtyeen basisti vuosina 1989–1996. CJ liittyi Ramonesiin vuonna 1989 Dee Dee Ramonen erottua yhtyeestä. CJ soitti yhtyeessä aina vuoteen 1996 saakka, jolloin yhtye hajosi. Hän myös kirjoitti kaksi kappaletta yhtyeen viimeiselle studioalbumille *[[¡Adios Amigos!]]*ille. Kappaleet olivat ”Scattergun” ja ”Got a Lot to Say”.

CJ Ramonen omia yhtyeitä ovat olleet Los Gusanos, Warm Jets ja Bad Chopper. Hänen nimeään kantavassa yhtyeessä ovat soittaneet tai soittavat yhä esimerkiksi Brant Björk , Daniel Rey ja Steve Soto.

## Lähteet
Kelja

**Kelja** (, , ) on ortodoksisen munkin asunto. Kreikassa se merkitsee sekä munkin asumaa taloa tai huonetta että pientä, joskus luostariin kuulumatontakin kilvoituspaikkaa, eli paikkaa, jonne mennään toteuttamaan kristillisiä elämäntapoja ja opetuksia omassa elämässä. Sanan latinalainen muoto merkitsee kammiota, ja siitä on muotoutunut myös sana selli.

Slaavilaisessa perinteessä kelja merkitsee ainoastaan munkin asuinhuonetta.
Clem Burke

**Clem Burke** (oik. Clement Anthony Bozewski, 24. marraskuuta 1954 Bayonne, New Jersey – 6. huhtikuuta 2025) oli yhdysvaltalainen muusikko. Hän soitti rumpuja Blondie-yhtyeessä. 

## Ura
Clem Burke syntyi Clement Anthony Bozewskina 24. marraskuuta 1954 Bayonnessa New Jerseyssä.  

Burke oli 18-vuotiaana perustamassa Blondie-yhtyettä yhdessä Chris Steinin ja Debbie Harryn kanssa. Burke pysyi yhtyeessä sen ensimmäisen vaiheen ajan ja oli keskeisessä roolissa 1990-luvun lopun uudelleenkokoontumisessa. 

Blondien hajottua Burke soitti 1980- ja 1990-luvuilla rumpuja useiden yhtyeiden ja sooloartistien kanssa. Hän soitti muun muassa Pete Townshendin, Bob Dylanin, Eurythmicsin, The Plimsoulsin, Joan Jettin, Wanda Jacksonin ja Johnny Thundersin kanssa. Hän soitti rumpuja myös Iggy Popin kokeellisella albumilla *[[Zombie Birdhouse (Iggy Popin albumi)|Zombie Birdhouse]]* vuonna 1982.

Burke oli tavannut jo Blondie-aikoinaan ensimmäisen kerran kitaristi Steve Jonesin Lontoossa. 1980-luvun puolivälissä Burke ja Jones perustivat Chequered Past -yhtyeen, johon kuului myös Nigel Harrison (Blondien entinen basisti) ja näyttelijä-muusikko Michael Des Barres. Burke oli Chequered Past -yhtyeen rumpali vuosina 1982–1984.

Burke tuurasi lyhyen aikaa vuonna 1987 rumpalina Ramones-yhtyeessä salanimellä *Elvis Ramone*. Levytyksiä Ramonesin kanssa ei ilmestynyt. Burke soitti sen jälkeen  muiden entisten Ramonesin jäsenten kanssa syöpäsairaiden avustuskonserteissa. Hän soitti Eurythmicsin kanssa vuosina 1980–1988, oli mukana kolmella albumilla ja soitti Grammy-palkitulla ”Missionary Man” -kappaleella. Hän esiintyi myös Eurythmicsin kanssa Free Nelson Mandela -konsertissa vuonna 1988.

Vuosina 2004 ja 2005 Burke nauhoitti ja kiersi Nancy Sinatran kanssa, ja vuoden 2006 alussa hän oli mukana Kathy Valentinen debyyttisooloalbumilla *Light Years*. Burke soitti vuonna 2006 myös Miss Derringerin albumilla *Lullabies*. Vuonna 2006 hänet otettiin Rock and Roll Hall of Fameen yhdessä muiden Blondien jäsenten kanssa.

Burke oli vielä 2010-luvulla mukana Blondien paluulla ja soitti albumeilla *[[Panic of Girls]]* (2011) ja *[[Pollinator]]* (2017). Jälkimmäinen albumi piti Blondien kiertueella vuoteen 2022 asti. Burke soitti samaan aikaan myös useissa muissa yhtyeissä, kuten Johnny Thunders -tribuutissa L.A.M.F. Burken viimeinen esiintyminen Blondiessa oli kesäkuussa 2024 Belfastissa.

Clem Burke kuoli syöpään 70-vuotiaana huhtikuussa 2025.

## Lähteet
Arusha

**Arusha** on Tansanian Arushan alueen pääkaupunki, joka sijaitsee maan pohjoisosassa. Kaupunki sijaitsee Itä-Afrikan hautavajoaman ylängöllä Serengetin, Ngorongoron kraatterin ja Kilimanjaron vuoren luonnonpuistojen keskellä. Vuonna 2012 kaupungissa asui 416&nbsp;442 asukasta.

Kaupungissa on solmittu monia merkittäviä sopimuksia. Tansanian itsenäisyyden myöntävät asiakirjat allekirjoitettiin kaupungissa vuonna 1961. Vuonna 1993 kaupungissa solmittiin Arushan rauhansopimus Ruandan hallituksen ja RPF kapinallisliikkeen kanssa tarkoituksena lopettaa Ruandan sisällissota. Kaupungissa toimi vuoteen 2015 asti YK:n Ruandan kansanmurhaa tutkiva kansainvälinen sotarikostuomioistuin, Ruanda-tuomioistuin.

## Kulttuuri ja urheilu
### Museot
Tansanian kansallismuseot toimii Arushassa kahdessa pisteessä: siellä on maan poliittista historiaa tallentava itsenäisyysjulistuksen museo sekä luonnontieteellinen museo.

### Jalkapallo
Tansanian ylimmässä jalkapallosarjassa, Vodacom Premium Leaguessa, Arushaa edustaa joukkue JKT Oljoro.

## Lähteet

## Aiheesta muualla
Domina

**Domina** (latinan sanasta *[[rouva]]*), *valtiatar,* on naispuolinen hallitseva osapuoli eroottisissa BDSM-roolileikeissä. Dominasta käytetään myös sanoja *femdom* (female domination) tai *domme*.

Dominat ovat tyypillisesti seksuaalissävytteisissä suhteissa *subien* eli alistuvien osapuolten kanssa. Dominat voivat esimerkiksi hallita, satuttaa, orjuuttaa tai nöyryyttää kumppaneitaan. Vaikka domina suhteet ovat seksuaalisia, niihin ei ole pakko sisältyä seksiä.

## Ammatti
Dominan roolia maksua vastaan tekevistä ammattilaisista voidaan joskus käyttää nimitystä *dominatrix,* ja tapaamisia tai roolileikki-istuntoja kutsua sessioiksi. Niissä domina yleensä toteuttaa asiakkaansa toiveita maksua vastaan. Suhteisiin ei aina kuulu yhdyntä, vaan ne voivat olla esimerkiksi nöyryyttäviä tekstiviestejä tai alistuvan talouden hallitsemista.

## Lähteet

## Aiheesta muualla
Jumalallistuminen

**Jumalallistuminen** (joskus myös **jumaloituminen**) eli **teosis** tai **theosis** () tarkoittaa ortodoksisessa teologiassa ihmisten pyhittymistä Jumalan armolla takaisin alkuperäiseen olemukseensa Jumalan kuvaksi ja kaltaiseksi. Jumalallistumisen tarkoitus on saavuttaa synergisesti uudelleen Jumalan ja ihmisen yhteys, joka hajosi syntiinlankeemuksessa. Jumalallistuminen saavutetaan sielun ja ruumiin *puhdistumisen* () kautta. Ortodoksisessa ajattelussa jumalallistuminen on ihmiselämän tarkoitus.

Metropoliitta Hierotheos Vlachoksen mukaan jumalallistumisen korostus ortodoksisessa teologiassa johtuu siitä, että ortodoksinen teologia perustuu pyhien ja askeetikkojen henkilökohtaisiin ja suoriin kokemuksiin Jumalasta, toisin kuin läntinen roomalaiskatolinen ja protestanttinen teologia, jotka nojautuvat rationalistisiin teologian muotoihin, esimerkiksi skolastiikkaan. Ortodoksiteologi Vladimir Losskyn mukaan: "Kukaan, joka ei kilvoittele yhteyteen Jumalan kanssa, ei voi olla teologi".

Ihmisluonnon jumalallistuminen on osa tätä maailmankaikkeuden pyhittymistä ja siihen pyritään mm. askeettisen elämäntavan avulla. Siinä tavoitteena on muuttaa ja kehittää ihmisluontoa kohti Kristuksen antamaa esikuvaa.

## Historiallinen ja patristinen perusta

Jumalallistumisen teologia perustuu ortodoksisessa kirkossa Raamattuun ja kirkkoisien kirjoituksiin. 2. Pietarin kirjeessä on suora viittaus jumalallistumiseen "jumallallisen luonnon osallisuutena."

Athanasios Suuren, Aleksandrian patriarkan, mietelause ”Hän (Jumala) tuli ihmiseksi, tehdäkseen meistä jumalia” () tiivistää jumalallistumisen teologian. Teosis perustuu siihen, että Jumala syntyi ihmiseksi, että ihminen voisi saada takaisin *Jumalan kaltaisuuden*, jonka hän menetti syntiinlankeemuksessa.

## Katso myös

* Pyhitys
* Vanhurskaus

## Kirjallisuutta

* 
* 
* 

## Lähteet
CQD

**CQD** on vanha radiosähkötyksessä käytetty hätämerkki, jota käytettiin ennen SOS-hätämerkin käyttöönottoa. Legendan mukaan hätämerkki on muodostettu sanoista *come quick danger*, ”tulkaa nopeasti vaara”. Todellisuudessa koodi ei kuitenkaan ole lyhenne mistään sanoista. Morseaakkosilla CQD on **&nbsp;—&nbsp;·&nbsp;—&nbsp;·&nbsp;&nbsp;&nbsp;&nbsp;—&nbsp;—&nbsp;·&nbsp;—&nbsp;&nbsp;&nbsp;&nbsp;—&nbsp;·&nbsp;·&nbsp;**

Alku CQ tarkoittaa sähkötyksessä *attention all stations* eli ”huomio kaikki asemat”. CQ-alkuisia kutsuja oli aikoinaan useita ja kolmas kirjain oli kutsun tarkoitus. D tarkoitti hätää ().

Matkustaja-alus RMS ''Titanic'' lähetti uppoamisyönään huhtikuussa 1912 useita CQD- ja SOS-viestejä. Radiosähkötyksen sääntöjen mukaan *Titanicin* lähettämät hätäsanomat alkoivat esimerkiksi ”CQD CQD CQD MGY”, jossa MGY oli *Titanicin* kutsumerkki.